кратки шеги за Крикор и Гарабед
Един крал отишъл на посещение в затвора.
Влязъл в първата килия и попитал:
- Ти за какво си тука?
Пандизчията се разревал:
- Невинен съм, Ваше Величество! Лоши хора ме натопиха! Аз съм честен човек!
Монархът влязъл във втора килия:
- Ти за какво си тука?
Обитателят отговорил жално:
- Невинен съм, Ваше Величество! Лоши хора направиха интриги срещу мен!
Аз съм честен човек!
И така, владетелят обиколил мястото за лишаване от свобода. Когато стигнал до последната килия и задал същия въпрос, затворникът отговорил:
- Не искам да Ви лъжа, Ваше Величество... Аз съм тук за кражби, измами и далавери!
Височайшият посетител се ядосал:
- Какво?! Ти се осмеляваш да заявяваш в лицето ми, че си крадец, измамник и мошеник?
Пандизчията се захилил:
- Точно такъв съм, Ваше Величество! Такъв съм бил и такъв ще си остана!
Тогава, кралят с пламнало лице се обърнал към директора на затвора:
- Какво прави тоя долен престъпник при всички тия честни хора? Я го изхвърлете веднага навън!!!